Piketberger Okt 2013 (1) by Piketberg Tourism - Issuu
Jaargang 20 Nr. 9
Leon se Ontwerp Wen Leon van der Westhuizen, oud-PHS'er en derde jaar argitektuur student by Nelson Mandela Metropolitan Universiteit, het met sy ontwerp die "Student Designer of the Year"-prys voor nege finaliste landwyd opgeraap. Caesarstone, 'n internasionale ontwerp– en vervaardigings maatskappy, met hul hoofkantoor in Israel, loods elke jaar 'n "Student Designer of the year" kompetisie. Studente moes vanjaar iets ontwerp om die lewe te vier van 'n individu wat 'n groot bydrae gelewer het tot die Suid-Afrikaanse samelewing of omgewing. Leon se ontwerp is van 'n museum teen Tafelberg ter ere aan dr. Christiaan Barnard wat die eerste hartoorplanting in 1967 gedoen het. Die tema is "The Heart of South Africa - get the blood pumping". Al die finaliste is deur Caesarstone Kaap toe gevlieg, waar hulle heerlik bederf is in die Hilton City Centre Hotel, gevolg deur 'n Glansaand in die "Young Blood Art Gallery" waar al die finaliste se ontwerpe uitgestal is. 'n Paneel van vyf wêreldbekende argitekte het die voorleggings bestudeer en groot was die oomblik toe Leon van der Westhuizen van Piketberg as vanjaar se wenner aangewys is. "Hierdie jong ontwerper het die hele paneel se harte gesteel met sy ongelooflike kreatiewe ontwerp wat kop bo skouers bo die ander uitgestaan het. Met al die tonnels en aktiwiteite in die museum, het hy die konsep van die wer- Leon van der Westhuizen is aangewys as "The Student Designer of the Year". king van die hart fenominaal vasgevang," Foto verskaf Vervolg op p6
R2,00 Piketberg se koerant vir Piketberg se mense... Hoof van Weskus...p4 Goud vir Pep...p4 Lentebruide...p8 Hystoestel herleef...p11 Die Piketberger 20 jaar gelede...p13 Huis AJL Lentetee...p20 Bergrivierkoor...p24 Aurora Gymkhana...p26 Glansryke Matriekafskeid...pp28,29, 30 Sportprysuitdeling… pp32, 33 Stass kaptein...p33 Gimnastiek...p34 PIKETBERG
Redaksioneel Dis Partytjietyd Die afgelope maand word daar ernstig reëlings getref vir Die Piketberger se 20ste verjaarsdagpartytjie. Dié vrolike aand val saam met die verskyning van hierdie uitgawe op Donderdag 19 September. Die uitnodigings is uitgestuur en die reaksie was verstommend. Met uitsondering van 'n paar mense, het die meeste gaste flink gereageer en 'n ronde 100 mense gaan daar wees. Dié wat nie kan kom nie, het regtig geldige redes. Wat vir my so fantasties is, is die mense se goeie wense en mooi boodskappe wat ingestroom het. Komplimente vir Die Piketberger is kwistig uitgedeel en soos vir enige vrou, was dit vir dié 20-jarige 'dame' in gedrukte formaat wonderlik om gekomplimenteer te word. 'Sy' gaan nou net meer en meer blom en gedy in die toekoms. Ek neem maar aan dat die koerant vroulik is, aangesien dit nou net ek en Barbie is. Soos met dames oor die algemeen, sal dit sekerlik die laaste 'groot' verjaarsdag wees, aangesien 'sy' nou 'n sensitiewe stadium in 'haar' lewe betree. 'n Paar dekades sal nou ongesiens verbygaan, totdat ons by 80 kom, want dis min of meer weer wanneer vroue verder verjaar. Mans, daarenteen, is weer trots op al die myle wat hulle opsit - hoe ouer, hoe ernstiger word hulle opgeneem en mense luister wanneer hulle praat. Pierre, op die foto, was 50 toe sy koerant, Die Piketberger, die lig gesien het! 'n Goeie tyd in sy lewe vir so 'n kosbare nalatenskap. Ja, dit beteken Pierre word op 24 September 70 jaar. Baie baie geluk, Pierre. Dankie, nogmaals, vir hierdie juweel wat vir Piketberg uniek maak. Ons beste wense vir 'n voorspoedige aftrede met goeie gesondheid, sodat jy by al die projekte kan uitkom wat jy nog beplan en vir baie jare nie altyd tyd gehad het nie. Ek het spesifiek 'n foto van Pierre gevra waar hy besig is om hande-arbeid te doen - vir iemand soos hy wat vir baie jare baie moes dink en met mense moes werk, is skep met sy hande 'n groot stuk bevrediging. Ek het iets daarvan beleef met my kombuiskaste - en kan nou my vorige maand se storie afsluit en sê, die genade was groot en ek kon toe self my kaste verf. Wat 'n onbeskryflike vervullende maand in my lewe! Marietha
Briewe van ons lesers... David en Myrtle skryf… Alle dank en eer aan ons hemelse Vader vir gebede wat verhoor is en dat Hy ons elke dag in die holte van Sy hand hou. Aan ons kinders, dankie vir die pad wat jul saam met ons loop en "gery" het sedert Mei. Stel jul voor twee 73-jariges wat die pad elke keer moes aandurf Grootte Schuur toe, in die donker en reën en verkeer. Baie dankie vir almal se gebede, sms'e, telefoonoproepe en besoeke. Dankie klink so min, maar dit gaan goed met David, want hy bly positief en glo Jesus wil, kan en sal hom genees. Dankie Ds Johan en Martin vir volgehoue belangstelling.
In Memoriam Dr Francois Erik van Niekerk Oorlede 18.10.2012 Reeds een jaar van ons weg. Sag val die trane van verlange. Nooit sterf die band van liefde wat ons bind. Ons bly oneindig lief vir jou. Pa, Ma, Pierre, Sanet en seuns
Redaksioneel geborg deur Dr. Herold Truter Die Piketberger se datums vir 2013 Sluitingsdatum vir advertensies en berigte 15 Oktober
Berigte en foto's: Marietha Goosen  022-913 1796
Die Piketberger verskyn 24 Oktober
Asook Skenkings van tweedehandse komberse, handdoeke, leibande en hondehokke of … Hierdie advertensie borg 'n sterilisasie! word geborg deur Kontakbesonderhede: Sam en Berenice Scheepers
Minette: 079 249 1535 Beryl-Ann: 071 828 7952 animalwelfarepiketberg@gmail.com
Hoof van die Weskus
Marius Scholtz, middle, van Hoërskool Piketberg het sy toekenning ontvang van Jannie Beukes, direkteur: WKOD-Paarl en Gavin de Bruyn, Cape Teaching Leading Institute. Foto: David Howburg, die Courant Marius Scholtz, skoolhoof van Piketberg Hoërskool, is by 'n glansgeleentheid aangewys as die Beste Skoolhoof in die Weskusstreek. Dit was die Streeksuitdunne vir die jaarlikse Nasionale projek van die Departement van Onderwys om uitnemendheid in onderwys te vereer. Marius is aangewys as die wenner in die Weskusstreek in die kategorie: Uitnemendheid in Sekondêre Skoolleierskap. Die volgende rondte is om wenners in die Wes-Kaap aan te wys. Daarna gaan die wenners meeding om die Nasionale titel.
Goud vir Pep Piketberg se Pep Stores-tak is opgewonde en verheug oor die goue sertifikaat wat hulle gewen het. Pep Stores word dwarsdeur die jaar ge-evalueer op sekere punte . Piketberg-tak het hierdie jaar voldoen aan al die kriteria en daa rvo lge ns ko n hulle die goue sertifikaat Piketberg toe bring. Voorwaar iets om op trots te wees en dit sou nie moontlik gewees het as hulle nie as 'n span Frances Swanepoel, regs voor saamwerk nie. Elke en haar span met hul goue spanlid word bedank vir hul harde werk dwarsdeur die jaar. Pep kan ook hierdie jaar spog dat hulle die Sikhula KunYe sertifikaat huistoe gebring het. Dié sertifikaat gaan aan 'n persoon wat die waardes van Pep uitleef en daagliks werk aan die groei van Pep asook die groei van sy spanlede. Vanjaar het die toekenning gegaan aan Frances Swanepoel. Pep Stores wil graag al hul klante bedank vir hul wonderlike ondersteuning. Hul klante is vir hulle soos 'n groot familie en hulle waardeer elkeen.
Huis AJ Liebenberg groet Suster Boys
Nuwe Somervoorraad beskikbaar Klere vir die vrou met eksklusiewe smaak Winkel  022-913 2418  022-942 1787 Riana Smit  022-942 1787  082 921 1977
Hoof, Huis AJ Liebenberg skryf... Dit is met leedwese dat ons afskeid neem van ons geliefde Suster Boys. Ons sal haar altyd onthou as die "moedertjie" wat oor ons almal bekommerd was en oor ons almal gewaak het. Sy was vir my die s pree kwoo rde li ke Moeder Theresa, nie net hier in die Tehuis nie, Wyle Suster Boys maar oo k i n haar Foto verskaf gemeenskap. Haar liefde vir haar medemens het sy ten volle uitgelewe en het my diep geïnspereer. Haar aanhaling van die oggendgodsdiens op 'n Maandagoggend se sportboodskap vir die Siel. Elke verpleegster se wel en wee was aan haar bekend en sy het empatie gehad vir elkeen se omstandighede. Elke verpleegster moes maandeliks 'n geldjie by haar kom "spaar" vir Desember sodat hulle iets het vir Kersfees en daar was gereeld 'n broodgeldjie wat sy uitgedeel het aan die personeel. Haar liefde vir die natuur het sy ook hier by die Tehuis uitgeleef deur haar tuintjie - 'n blommetjie was daar altyd op haar lessenaar in die siekeboeg. Sy het ook graag plantjies en blommetjies uitgedeel.
Lente Jolyt by Kruisfontein naby Redelinghuys 083 324 2210
Kekkel & Kraai Paprika 1 eetlepel druiwepit-olie 6 ontbeende hoenderborsies Sap van 1 suurlemoen 2 teelepels paprika Sout Grofgemaalde swartpeper 1 eetlepel vars pietersielie, fyngekap Sny borsies deur om twee plat skyfies te kry. Verhit olie in pan. Rangskik borsies in pan. Voeg suurlemoen en paprika by. Geur met sout. Braai 6-8 minute aan elke kant. Plaas op opdienbord. Geur met peper en sprinkel met pietersielie. Genoeg vir 6 mense.
So sit ek ook elke Woensdagoggend vroeg my twee verskillende kleur sakke op my sypaadjie. Verlede week ry 'n buurman verby, betrap my in my pajamas by my sakke en vra my 'n paar interessante vrae oor die herwinning op Hanlie Linde Piketberg. Net daar wonder ek hoeveel van ons dorp se inwoners die antwoorde ken. Nou vertel ek julle: Bergrivier Munisipaliteit is in die unieke situasie dat alle vullis wat gegenereer word in ons hele area, vervoer moet word na die Highlands Stortingsterrein in Malmesbury. Ons probeer alles in ons vermoë doen om die vervoerkostes hiervan te beperk. (80% van die totale kostes is die vervoer van die vullis). Ons stort geen vullis meer op ons stortingsterrein in Piketberg nie, omdat ons in die proses is om die terrein te sluit en te rehabiliteer. Slegs groen afval en bourommel word op geselekteerde areas gestort. Die groen vullis word versnipper en vir komposmateriaal gebruik, terwyl bourommel gebruik word vir dekkingsmateriaal. Maar ons moes die vullis wat vervoer word, verder beperk en daarvoor is die drie sak stelsel (swart, deurskynend en groen) geimplimenteer. Elke huishouding kan twee swart sakke per week uitsit (een daarvan word verskaf) en twee groen sakke met tuinvullis en grassnysels. Deurskynende sakke word gebruik vir herwinning, groen sakke vir groen materiaal en dan natuurlik die swartsakke vir alles wat oorbly. Slegs die swartsakke bereik die oorlaaistasies en word uiteindelik vervoer na die stortingsterrein in Malmesbury. Die doel is dus om so min as moontlik swartsakke te vervoer om kostes te spaar en om die voordeel dan uiteindelik deur te gee aan u, die kliënt. U samewerking het gehelp dat daar reeds 34% in vervoer -kostes bespaar is. Die voordeel vir die publiek was reeds 'n baie laer vullistarief verhoging in Julie 2013. Op die oomblik doen Velddrif die beste met hul herwinning en ek vra graag dat elke Piketberger drie keer sal dink voordat hulle iets in 'n swartsak plaas. Kom ons herwin! Dit is die regte ding om te doen! Baie dankie aan Riaan de Vries, Hendrik Krohn en Jaco Breunissen wat hierdie proses in die Munisipaliteit dryf met groot sukses. Herwinning is Her-WENning! Leon vervolg van p1… was die kommentaar van Jonathan Anstey van die paneel. Voorwaar 'n trotse oomblik, toe dié plattelandse jongman op die verhoog klim en met die grootste glimlag 'n toespraak maak wat getuig van sy passie, drome en baie harde werk. Hy ontvang 'n pragtige trofee, geraamde toekenning en 'n oorsese reis na twee lande van sy keuse. So word nog een van sy drome bewaarheid....Italië (Rome) en Griekeland. Baie gepas word die glansaand met die wenner van NMMU afgesluit met 'n aanhaling van oudpresident Nelson Mandela: "It always seems impossible until it's done…"
Skool heropen op 1 Oktober
60 jaar Huweliksherdenking
Hanlie Kleynhans en Morné Olesen is op 7 September te Laatson, Porterville getroud. Foto: Adele Joubert Photography Gert en Elize de Beer het onlangs hul 60 jaar huweliksherdenking gevier met 'n ete saam met vriende by Huis AJ Liebenberg. Foto: Esmé Steenkamp
Laerskool VRL hou Lentetee PHS se laerskool VRL het 'n Lentetee gehou vir die inwoners van Huis AJ Liebenberg.
Gielie Hanekom en Carné Rossouw is op 24 Augustus te Laatson, Porterville getroud. Foto: Adele Joubert Photography